CELEX: 31981R0058
Language: el
Date: 1981-01-01 00:00:00
Title: Κανονισμός (ΕΟΚ) αριθ. 58/81 τής Επιτροπής τής 1ης Ιανουαρίου 1981 περί τής λήψεως ειδικών μεταβατικών μέτρων λόγω τής προσχωρήσεως τής Ελλάδος, όσον αφορά τίς σχετικές μέ οίνους συναλλαγές

Avis juridique important

|

31981R0058

Κανονισμός (ΕΟΚ) αριθ. 58/81 τής Επιτροπής τής 1ης Ιανουαρίου 1981 περί τής λήψεως ειδικών μεταβατικών μέτρων λόγω τής προσχωρήσεως τής Ελλάδος, όσον αφορά τίς σχετικές μέ οίνους συναλλαγές  

Επίσημη Εφημερίδα αριθ. L 004 της 01/01/1981 σ. 0046 - 0047

ΚΑΝΟΝΙΣΜΟΣ (ΕΟΚ) αριθ. 58/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί της λήψεως ειδικών μεταβατικών μέτρων, λόγω της προσχωρήσεως της Ελλάδος, όσον αφορά τις σχετικές με οίνους συναλλαγέςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος(1), και ιδίως το άρθρο 73,  Εκτιμώντας:  ότι για να διευκολυνθεί η μετάβαση από το υπάρχον καθεστώς στην Ελλάδα σε εκείνο που προκύπτει από την εφαρμογή της κοινής οργανώσεως της αμπελοοινικής αγοράς, αποδεικνύεται αναγκαίο να προβλεφθούν ορισμένα μεταβατικά μέτρα σχετικά με τις συναλλαγές  μεταξύ της Κοινότητος των Εννέα και της Ελλάδος, ιδίως όσον αφορά τα προϊόντα, για τα οποία δεν έχουν εκπληρωθεί ακόμα οι διατυπώσεις εισαγωγής- ότι ο κανονισμός (ΕΟΚ) αριθ. 49/81 της Επιτροπής, της 1ης Ιανουαρίου 1981 (2), προσδιορίζει τις μεθόδους διοικητικής συνεργασίας που προορίζονται να διασφαλίσουν, κατά την μεταβατική περίοδο, την ελεύθερη κυκλοφορία των εμπορευμάτων στις συναλλαγές  μεταξύ της Ελλάδος και των άλλων Κρατών μελών- ότι ο κανονισμός (ΕΟΚ) αριθ. 57/81 της Επιτροπής της 1ης Ιανουαρίου 1981 (3), προβλέπει τη λήψη μεταβατικών μέτρων, λόγω της προσχωρήσεως της Ελλάδος, όσον αφορά τις σχετικές με γεωργικά προϊόντα  συναλλαγές- ότι η εφαρμογή των διατάξεων των εν λόγω κανονισμών θα οδηγούσε, για τα προϊόντα που αποστέλλονται πριν από την 1η Φεβρουαρίου και εκτελωνίζονται μετά την ημερομηνία αυτή, σε χειρισμό σαφώς ολιγότερο ευνοϊκό από εκείνον που εφαρμοζόταν προ  της ημερομηνίας προσχωρήσεως- ότι φαίνεται δίκαιο, για να επιτραπεί σ' αυτά τα προϊόντα να τύχουν των ευεργετημάτων του ισχύοντος καθεστώτος, ιδίως όσον αφορά τους δασμούς και τα έγγραφα κατά την αποστολή τους, να γίνει παρέκκλιση των ανωτέρω κανονισμών  για να επιτραπεί στα εν λόγω προϊόντα να τύχουν των ευεργετημάτων των διατάξεων του κανονισμού (ΕΟΚ) αριθ. 3442/80 του Συμβουλίου της 22ας Δεκεμβρίου 1980 (4)- ότι, εν τούτοις, η είσπραξη εξισωτικής εισφοράς φαίνεται δικαιολογημένη για να εξισωθεί η  επιστροφή της οποίας τυγχάνουν στην Ελλάδα τα εν λόγω προϊόντα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Με την επιφύλαξη των διατάξεων που αναφέρονται στην παράγραφο 2, οι εξ ολοκλήρου καταγόμενοι από την Ελλάδα οίνοι, οι οποίοι έχουν εξαχθεί προ της 1ης Ιανουαρίου 1981 και έχουν εισαχθεί στην Κοινότητα των Εννέα από την ημερομηνία αυτή,  υπάγονται εντός της Κοινότητος των Εννέα, κατά παρέκκλιση των διατάξεων του κανονισμού (ΕΟΚ) αριθ. 49/81 και του κανονισμού (ΕΟΚ) αριθ. 57/81:  - στις διατάξεις του κανονισμού (ΕΟΚ) αριθ. 3442/80 του Συμβουλίου,  - στην καταβολή της εξισωτικής εισφοράς που εφαρμόζεται την 31η Δεκεμβρίου 1980.  Οι οίνοι αυτοί, εκτός απο τους οίνους υπό την ονομασία "ρετσίνα", πρέπει επί πλέον να συνοδεύονται από έγγραφο V I, το οποίο έχει εκδοθεί πριν από την 1η Ιανουαρίου 1981.  2. Οι οίνοι υπό την ονομασία "ρετσίνα" που τίθενται σε ελεύθερη κυκλοφορία εντός της Κοινότητος των Εννέα πριν από την 1η Ιανουαρίου 1981 παραμένουν υπό το καθεστώς που ισχύει μέχρι την ημερομηνία αυτή.  Οι επιτραπέζιοι οίνοι υπό την ονομασία "ρετσίνα", που υπάγονται στη δασμολογική κλάση 22.05, οι οποίοι εισάγονται στην Κοινότητα των Εννέα μετά την 1η Ιανουαρίου 1981, απαλλάσονται των δασμών και της εξισωτικής εισφοράς.  3. Οι καταγόμενοι από την Κοινότητα των Εννέα οίνοι, οι οποίοι εξάγονται από την Κοινότητα των Εννέα πριν από την 1η Ιανουαρίου 1981 και εισάγονται στην Ελλάδα από την ημερομηνία αυτή, δύνανται να εισάγονται χωρίς το έγγραφο που προβλέπεται από τους  κανονισμούς (ΕΟΚ) αριθ. 1153/75 και (ΕΟΚ) αριθ. 2115/76. Οι οίνοι αυτοί υπόκεινται στην καταβολή των δασμών που ισχύουν στην Ελλάδα την 1η Ιανουαρίου 1981 για τους καταγομένους από την Κοινότητα των Εννέα οίνους.   Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για την Επιτροπή Ο Πρόεδρος Roy JENKINS  (1) ΕΕ αριθ. L 291 της 19. 11. 1979. σ. 17.  (2) Βλ. σ. 1 της παρούσας Επίσημης Εφημερίδας.  (3) Βλ. σ. 43 της παρούσας Επίσημης Εφημερίδας.  (4) ΕΕ αριθ. L 359 της 31. 12. 1980.